Народно читалище „Св. преп. Паисий Хилендарски – 1997г.“ –гр. Асеновград

ОТЧЕТ за 2021г.

 Стъпили здраво на традициите, адекватни на трудното време, сигурни в целите и предназначението на читалищната дейност, продължихме активно дейността си и през 2021 година.

 През изминалата година НЧ “Св. преп. Паисий Хилендарски – 1997г.“- Асеновград, се радва на големи постижения. Получихме много признания, престижни награди и отличия от международни и национални конкурси.

Обогатихме и развихме още повече дейността на читалището ни.

 МЕСЕЦ ЯНУАРИ

 Поради епидемичните мерки в страната предприехме едно по-различно отбелязване на Бабинден. На страниците на нашия вестник „Орфеева лира“ представихме новата книга на Фани Йорданова, член на ЛК „Орфей“ - „Аз, акушерката“.

Пак на страниците на вестника представихме новият член на Литературния ни клуб - Сияна Пешева.

МЕСЕЦ ФЕВРУАРИ

 Организирахме литературно четене, посветено на 148г. от гибелта на Васил Левски. В мероприятието се включиха почти всички членове на ЛК“Орфей“.

 На страниците на вестник „Орфеева лира“ почетохме гибелта на Васил Левски с едно авторско стихотворение на Елена Славкова.

 Виктория Стефанова изнесе своя рецитал по повод деня на влюбените и празника на виното, „Магията на Любовта“. Мероприятието се осъществи в Градска библиотека.

МЕСЕЦ МАРТ

 На страниците на вестника честитихме празниците „Трети март“, „Осми март“ и идването на Баба Марта с авторски стихотворения на Елена Славкова и Василка Дойчева

По идея на Йордан Кожухаров реализирахме среща с доц. д-р Сандю Бешев по повод новата му книга „Пътеводител“.

 Традиционните „Мартенски поетични откровения“ отново бяха осъществени на страниците на вестник „Орфеева лира. Участие взеха 11 автори от целия град.

 През месец март бе открита страница на Литературен клуб „Орфей“ във фейсбук по идея на Златина Садразанова. Тя е и администратор на групата.

 Почетохме паметта на голямата българска актриса Татяна Лолова с едно стихотворение на Елена Славкова написано специално за случая.

 Излезе 11 брой на вестник „Орфеева лира“.

 Участия и награди през периода януари – март 2021г.:

- Николай Колев участва в алманах „Нова българска литература – романтика 2021г.“ на издателство „Буквите“ със стихотворението да сънуваш смъртта“.

- Златина Садразанова получи грамота за онлайн участие в поетичен конкурс, посветен на 148г. от гибелта на Васил Левски, организиран от НЧ „В.Левски – 1932“ с. Новоселяне обл. Кюстендил.

- Златина Садразанова получи награда за трето място в Общински поетичен конкурс, организиран от Община Димитровград „Усещане за любов – 2021г.“ Награденото стихотворение е „Огнена жена“

- Йордан Кожухаров участва с три стихотворения онлайн в „Пролетен маратон на четенето“, организиран от Читалище „Възраждане Старинен Пловдив“.

- Василка Дойчева получи грамота за участие с разказа „Майка“ в сборника стихове, разкази и картини „Благодаря ти, мамо“ на издателство „Лунна светлина 13“ гр. София.

- Излязоха резултатите от Националния конкурс за детско хайку, организиран от Фондация „Иванка и Георги Янкови“, Български хайку съюз – София, Хайку клуб Пловдив и Община Асеновград, на тема „Златна есен“ – 2020г.- 2021г. Наградени са следните деца от школата на Ламбриана Форева: Емилия Ивова Фезова, Александра-Мария Константинова Костадинова, Стефани Николова Савкова и Ралица Йорданова Петрова.

МЕСЕЦ АПРИЛ

 На страниците на вестник „Орфеева лира“, брой 12, отразихме: Първи април – ден на лъжата и на шегата, 24 май – ден на българската писменост и култура, 1 юни – ден на детето, 2 юни – ден, в който почитаме паметта на Ботев и падналите за свободата на България.

 По повод 2април – световния ден на детската книга, се включихме по инициатива на Златина Садразанова в конкурс обявен от Община Асеновград и Градска библиотека като конкурс за детска рисунка. Нашето участие разшири параметрите на конкурса, като включихме и категория литературна творба: поезия и проза. Интересът беше много голям от участници от страната и чужбина. Журито присъди 22 награди, грамоти за всички участници, диплом за добро представяне и книги, всички осигурени от НЧ „Св. преп. П. Хилендарски- 1997г.“.

 С литературно четене бе отбелязана 155 –та годишнина от рождението на Пенчо Славейков. Участие взеха Изабела Шопова и Йордан Кожухаров.

 На страниците на вестник „Орфеева лира“ бе представена новата книга на Иван Гащилов „Величавото дело на юговските строители архитекти“.

МЕСЕЦ МАЙ

 „И този път камбаните ще бият“ – голям Великденски концерт осъществен под егидата на Община Асеновград с участието на Църковен хор „Свето Благовещение“ при храм „Св. Иван Рилски“ и литературен клуб „Орфей“.

 Изработване на Великденска украса от децата от школата по приложно и изобразително изкуство с р-л Ламбриана Форева.

 „От корена към вечността“ – голям Великденски концерт на фолклорен ансамбъл „Станимака“ при НЧ „Св. преп. П. Хилендарски-1997г“. Концертът бе част от майските културни празници на Община Асеновград.

 Празничен концерт „Танц поезия и песен под стария чинар“, включващ в програмата изяви на всички школи към читалището действащи към момента. Концертът бе включен към програмата на майските културни празници на община Асеновград.

 Среща с писателката Неда Антонова по идея на Община Асеновград, Градска библиотека и НЧ „Св. преп. П. Хилендарски- 1997г.“. Авторката запозна читателите с романа „Безмълвие“, в който се описват младежките години на монаха Паисий и какво го е провокирало да напише „История славянобългарска“.

 МЕСЕЦ ЮНИ

 По случай Деня на Асеновград и Деня на детето ЛК „Орфей“ обяви конкурс за най-добра снимка на тема: „Моят красив Асеновград“. Конкурсът бе по идея на Златина Садразанова. Формата на участие бе изцяло онлайн. Класирането се осъществи чрез харесване на снимките, които бяха качени в групата на ЛК „Орфей“.

 НЧ „Св. преп. П. Хилендарски“ се включи в откриването на Паисиевите дни по покана на Община Асеновград. Участие взеха Изабела Шопова, Йордан Кожухаров и Елена Славкова.

 На 22 юни ЛК „Орфей“ представи пред асеновградската културна общественост книгата на Фани Йорданова „Аз, акушерката“. Авторката е дългогодишен член на клуба.

 Същият месец се проведе и Годишен заключителен концерт на децата от школата по цигулка с р-л Юлияна Караиванова.

 Изпратихме материали и цялостно представяне на ЛК „Орфей“ за Алманах „165г. читалищно дело в България“.

 Излезе брой 12 на вестник „Орфеева лира“.

 Награди и участия през периода април, май, юни:

- Николай Колев – участие в Алманах „Хумор и сатира“ – 2021г. Нова българска литература.

- Василка Дойчева – участие в сборник „Благодаря ти мамо“ на ИК „Лунна светлина 13“ гр. София.

- Награди от международен конкурс „Небесни меридиани“ гр. Бат Ям – Израел: Елена Славкова – втора награда в раздел „Поезия“, Василка Дойчева – трета награда в раздел „Проза“ и Златина Садразанова с три награди – второ място в раздел „Проза“, трето място в раздел „Поезия“ и второ място в раздел „Есе“.

- Осем автори от ЛК „Орфей“ участваха със свои произведения в юбилейния алманах на Национален съвет по читалищно дело, посветен на 165г. Общонародно читалищно дело.

- Група от четирима членове на ЛК „Орфей“ взеха участие в онлайн рецитал – конкурс посветен на Ботева и възрожденска поезия и проза организиран от Младежки дом – Враца.

- Участие на Василка Дойчева и Златина Садразанова в „Онлайн месеца на духовността“, организиран от НЧ „П. К. Яворов-1920“ гр. София.

- С два златни медала бяха отличени Стоян Павлов и Христо Иванов от школата по класическа китара към читалището с р-л Весела Карастойчева в Международен онлайн конкурс „Светлини и таланти“ – гр. София.

МЕСЕЦ ЮЛИ

 Издадохме трети брой на сборника „Някой докосна душата ми“.

 Същият месец организирахме и представяне на сборника „Някой докосна душата ми“.

 Участие на ансамбъл „Станимака“ на Националния конкурс за музикално, танцово и изобразително изкуство „Орфееви таланти-2021г.“ – гр.Пловдив.

 Участие на танцова формация „Етноритъм“ на фолклорен фестивал по случай храмовия празник на Араповския манастир „Св.вмчца Неделя“.

 Участие на ЛТК „Етноритъм“към читалището в 10-ти Национален фестивал за любители на български народни хора „Пролетно хоро“ – Велинград 2021г.

МЕСЕЦ АВГУСТ

 Беше извършен основен ремонт на двора на читалището, за което ръководството благодари на Кмета на Община Асеновград д-р Христо Грудев.

 Заработи нова формация в читалището. Група за Стари градски песни „Абел“.

 Участие на ПФА „Станимака“ в първи етап на Национален преглед на Ансамблите – CIOFF – гр.Китен.

МЕСЕЦ СЕПТЕМВРИ

 - Участие на членове от ЛК“Орфей“ в Национален рецитал-конкурс „Яворови дни 2021г.“ – гр. Поморие.

* Представяне на книгите на Никола Филипов „Чий шпионин е княз Никита Лобанов – Ростовски“ и „Картини от моето време“.

 Гостуване на пловдивски поети под мотото „Те обичат Асеновград“. Съвместна изява на читалище „Възраждане“ – Старинен Пловдив и НЧ „Св. преп П. Хилендарски“.

 Участие на Виктория Стефанова, Любомира Петрова, Михаела Пеевска и Стефани Савкова в тържествата, организирани от Община Асеновград, по повод Деня на независимостта.

 НЧ „Св.преп. П. Хилендарски- 1997г. “ бе домакин на втория Градски уличен фестивал, организиран от „Станимашка фотографчийница“. Участие взе и новосформираната Група за стари градски песни към нашето читалище - „Абел“.

 Представяне на новата книга на поетесата Елена Славкова „Когато сърцето говори“.

МЕСЕЦ ОКТОМВРИ

 Участие на деца от школата по изобразително и приложно изкуство с ръководител Ламбриана Форева в Представителна изложба на детско хайку с рисунка „Златна есен“ – 2021/2021г. в София в рамките на „Дни на японската култура в България“.

 Отбелязване на рождения ден на професор Лили Вълчева и виртуално тържество, организирано от ЛК „Орфей“ с неизменната помощ на ръководството на читалището.

 Обявяване на националният литературен конкурс за литературно и художествено слово „Съвременни български будители“ организиран от ЛК „Орфей“. Конкурсът беше за деца и младежи от 9г. до 19г., разделени в три възрастови групи.

МЕСЕЦ НОЕМВРИ

 Отчитане на конкурса „Съвременни български будители“, обявяване на наградените деца, закупуване на награди и изпращането им на посочените адреси от участниците. В конкурса участваха 120 творби от цялата страна.

 Отбелязване на 21 ноември – Въведение Богородично на страниците на вестник „Орфеева лира“ с творби на наши автори.

МЕСЕЦ ДЕКЕМВРИ

 Събрахме сума от 155.00 лв. и закупихме подаръци на децата от Център за настаняване семеен тип за деца и младежи с увреждания. Подаръците бяха поднесени на децата за Коледа.

 Излезе от печат антологията „Те обичат Асеновград“ по съвместна инициатива на читалище „Възраждане“ – Старинен Пловдив и НЧ „Св.преп. П. Хилендарски- 1997г.“, финансирана от фондация „Маестро Димитър Вълчев“ в лицето на проф. Лили Вълчева.

 Участие във видео конференция на първия национален преглед на литературните клубове в страната. Целта на конференцията бе окрупняване и съвместна работа на литературните клубове в читалищата.

 Излезе брой 13 на вестник „Орфеева лира“.

 Участия и награди през периода юли – декември 2021г:

- Златина Садразанова – трето място за разказ в конкурс „Ичера – минало, настояще, бъдеще“.

- ПФА „Станимака“ – плакет със звание „Лауреат“ и диплом с почетно отличие „Сребърна лира на Орфей“ на Националния конкурс за музикално, танцово и изобразително изкуство „Орфееви таланти 2021“ – гр.Пловдив

- Христо Иванов и Стоян Павлов от Школата по китара с р-л Весела Карастойчева отличени с първо място на Международен конкурс на изкуствата „Радост на брега“.

- Йордан Кожухаров – първа награда от втора възрастова група от участие в Национален рецитал-конкурс „Яворови дни 2021“ – гр. Поморие.

- Сияна Пешева – грамота за участие в Национален рецитал-конкурс „Яворови дни 2021“ – гр. Поморие.

- Василка Дойчева – грамота за достойно участие в литературен конкурс „Десет хиляди крачки в града – десет хиляди причини да бъдеш щастлив“ като част от кампания „Европейска седмица на мобилността – 2021г.“

- Дамян Глуховски – второ място в раздел „есе“ на Международен литературен конкурс „Изящното перо“ – Чикаго – САЩ.

- НЧ „Св. преп. П. Хиилендарски-1997г.“ бе удостоено с ежегодната награда на Фондация „Маестро Димитър Вълчев“ – гр. София. Наградата се връчва в знак на уважение и оценка на творческите усилия на читалището за популяризиране музикалното наследство на композитора.